cyanic-selkie/wikianc huggingface dataset:
Tsugu Way
Myynti
Tsugu Way ilmestyi lokakuussa 1977. Se nousi listalle marraskuussa ja oli neljäntoista viikon aikana parhaimmillaan kolmantena. Seuraavan vuoden puolella albumista myönnettiin kultalevy yli 25 000 myydyn kappaleen johdosta. Kaupallinen menestys oli hieman aiempaa heikompaa, sillä yhtyeen kolme edellistä studioalbumia, Roadrunner, Crazy Days ja Hot Wheels olivat kaikki listaykkösiä, minkä lisäksi niitä oli myyty platinalevyyn oikeuttava määrä, yli 50 000 kappaletta.
Heikentyneisiin myyntilukuihin on pidetty syynä maailmanlaajuista talouslamaa. Monien mielestä Tsugu Way oli kaupallisesti täysi floppi, mutta Love Recordsin johtoportaan Otto Donner ei ollut pettynyt. Hänen mukaansa Hurriganes myi vallitsevissa oloissa joka tapauksessa poikkeuksellisen paljon levyjä: Tsugu Wayn kokonaismyynti ylsi 45 000:een kappaleeseen. Tämän on sanottu osoittaneen Hurriganesin selvän johtoaseman suomalaisessa rockmusiikissa.
Ruotsissa, Länsi-Saksassa, Ranskassa ja Britanniassa Sonet-yhtiö julkaisi albumin nimellä Use No Hooks. Myös kansikuva oli vaihdettu sadomasokismiin viittaavaan sarjakuvamaiseen piirroskanteen. Use No Hooks ylsi joulukuussa Ruotsin listasijalle yhdeksäntoista.
Kritiikki
Remu Aaltonen piti albumia sen ilmestyessä yhtyeen parhaana saavutuksena. Musiikillisesti yhtye oli selvästi kypsynyt ja kehittynyt. Myöhemmin hän on kuitenkin antanut levystä negatiivista palautetta. Hänen mielestään levyn kaikki asiat ovat outoja ja yhtye kärsi siitä, että se oli Loven uudella studiolla ”koekaniinin” asemassa.
Myös Ile Kallio on kertonut, ettei ole tyytyväinen albumiin. Omien sanojensa mukaan hän on kuunnellut sitä kaikista Hurriganes-albumeista vähiten, eikä edes muista kaikkien kappaleiden nimiä. Tsugu Way ei ollut Kallion mielestä jäntevä tuotos Hot Wheelsin malliin. Sen sijaan kansikuvaa Kallio pitää todella onnistuneena.
Kokoonpano
Muusikot
Muut
Adam and the Ants
Adam & the Ants oli Lontoossa perustettu englantilainen yhtye, joka vaikutti 1970- ja 1980-lukujen vaihteessa. Yhtye on yksi uuden aallon yhtyeistä, joiden musiikki merkitsi muutosta 1970-luvun punk-aikakaudesta uuden aallon post-punk-aikakauteen.
Historia
Adam & The Antsin keulahahmo oli Adam Ant, jonka oikea nimi on Stuart Goddard. Ennen Adam & the Ants -yhtyeen perustamista Adam Ant soitti bassoa Bazooka Joe -nimisessä yhtyeessä. Sex Pistolsin ensimmäinen keikka 6. marraskuuta 1975 oli Bazooka Joen lämmittelijänä. Sex Pistolsin esityksen inspiroimana Adam Ant päätti perustaa oman yhtyeen.
Adam Ant ja Lester Square perustivat vuoden 1976 alkupuolella yhtyeen, jota aluksi kutsuttiin nimellä B-Sides. Joidenkin kokoonpanomuutosten jälkeen yhtye nimettiin Adam & the Antsiksi vuonna 1977 ja he soittivat ensimmäisen keikkansa 5. toukokuuta. Kokoonpanossa oli tuolloin Adam Ant, joka lauloi ja soitti kitaraa, Lester Square kitaristina, Andy Warren basistina ja Paul Flanagan rummuissa. Yhtyeen ensiesiintyminen radiossa tapahtui John Peel show’ssa 23. tammikuuta, 1978. Samoihin aikoihin he äänittivät kappaleet "Deutscher Girls" ja "Plastic Surgery" kulttielokuvaksi nousseen Jubileen soundtrackille. Yhtye keikkaili ympäri Britanniaa, usein Siouxsie and the Bansheesin kanssa, mutta levytyssopimuksen saaminen ei ollut helppoa. Decca Records julkaisi yhtyeen ensimmäisen singlen "Young Parisiansin" vuonna 1978, mutta levytyssopimus ei kuitenkaan saanut jatkoa.
Debyyttialbuminsa Dirk Wears White Sox yhtye julkaisi vasta vuonna 1979. Levy-yhtiö oli Do It Records. Kitaristiksi oli tuolloin tullut Matthew Ashman ja rumpuihin Dave Barbarossa. Levy ei ollut kaupallisesti suuri menestys. Levyn julkistuksen jälkeen Adam Ant palkkasi yhtyeen manageriksi Sex Pistolsin entisen managerin Malcolm McLarenin. Tammikuussa 1980 McLaren sai kuitenkin yhtyeen muut jäsenet jättämään Adam Ant ja perustamaan uuden yhtyeen Bow Wow Wow’n, jonka laulajaksi tuli 14-vuotias Annabella Lwin.
Adam Ant kokosi yhtyeen uudelleen. Kitaristiksi tuli Marco Pirroni, basistiksi Kevin Mooney ja rumpuihin tulivat Terry Lee Miall ja Chris Hughes. Pirronista tuli yhtyeelle tärkeä lauluntekijä, Adam Antin ohella. Uusi levy Kings of the Wild Frontier julkaistiin 1980. Albumi oli valtava menestys Isossa-Britanniassa, se nousi albumilistan ykköseksi 24. tammikuuta, 1981. Albumilta nousi kolme singleä Britannian singlelistalle; "Dog Eat Dog" saavutti neljännen sijan lokakuussa 1980, "Antmusic" oli toisena tammikuussa 1981 ja ainoa mikä pidätteli sen nousua ykköseksi, oli "Imaginen" uudelleen julkaisu John Lennonin kuoleman jälkeen, ja "Kings of the Wild Frontier" ylsi toiseksi maaliskuussa 1981. Lisäksi "Antmusic" oli Australian singlelistan ykkösenä 5 viikkoa. Basisti Kevin Mooney lähti yhtyeestä vuonna 1981 ja hänen tilalleen tuli Gary Tibbs.
Marraskuussa 1981 Adam & the Ants julkaisi toisen erittäin menestyneen albumin, Prince Charmingin. Tältä albumilta kaksi singleä nousi singlelistan kärkeen. "Stand and Deliver" oli ykkösenä 5 viikkoa toukokuusta 1981 lähtien. Sen jälkeen "Prince Charming" oli ykkösenä 4 viikkoa syyskuussa 1981. Lisäksi "Antrap" oli singlelistan kolmantena tammikuussa 1982. Yhtye hyödynsi tuolloin myös uuden mahdollisuuden musiikkivideoiden tekoon, kun MTV aloitti lähetykset Yhdysvalloissa. Vuoden 1982 alussa yhtye oli Grammy-ehdokkaana parhaaksi uudeksi artistiksi. Samana vuonna yhtye sai BRIT-palkinnon parhaiten myydystä albumista, joka tuli albumista Kings Of The Wild Frontier.
Maaliskuussa 1982 Adam Ant hajotti yhtyeen, siirtyen itse soolouralle.
Australian avoin tennisturnaus 1997
Australian avoin tennisturnaus 1997 alkoi 13. tammikuuta ja päättyi 26. tammikuuta 1997.
Miesten nelinpeli
Todd Woodbridge / Mark Woodforde –  Sébastien Lareau /  Alex O'Brien 4–6, 7–5, 7–5, 6–3
Sekanelinpeli
Manon Bollegraf / Rick Leach –  Larisa Neiland /  John Laffnie de Jager 6–3, 6–7, 7–5
Olympia Bob Run St. Moritz–Celerina
Olympia Bob Run St. Moritz–Celerina on kelkkailurata Sankt Moritzssa ja Celerina/Schlarignassa Sveitsissä. Se on maailman vanhin ja ainoa luonnonjäärata, jolla järjestetään ratti- ja ohjaskelkkailukilpailuita. thumb|300px|Rataprofiili
Siinä on järjestetty vuosien 1928 ja 1948 talviolympialaisten rattikelkkailukilpailut, sekä lukuisia ratti- ja skeletonkelkkailun MM-kilpailuita.
Joka vuosi se rakennetaan kolmen viikon aikana noin 5 000 m3 lumesta ja 4 000 m3 vedestä ja se on maailman suurin lumi- ja jääveistos. Vaikka radan maasto on tasattu tarkasti koko matkaltaan, radassa tapahtuu vähäisiä muutoksia vuosittain ja näin ollen virallisia rataennätyksiä ei noteerata.
Rattikelkkailu keksittiin on Engadinissa talvella 1890, kun brittiläinen Wilson Smith laski muutetulla sohvalla tiellä St. Moritzista Celerinaan.
Unknown Horizons
Peliä kehitetään hyvin aktiivisesti. Siitä julkaistaan pari kertaa vuodessa uusi versio. Viimeisin ja kymmenes julkaisu on nimeltään 2019.1. Ensimmäinen alpha-versio pelistä julkaistiin 1. lokakuuta 2008.
Pelaaminen
thumb|right|Kuva varhaisesta siirtokunnasta Unknown Horizonsissa.
Pelaaja ohjaa ennestään löytämättömän saariston löytäneiden uudisasukkaiden ryhmää. Pelaajan pitää tarjota näille hyvinvoinnin ylläpitämiseksi heidän tarvitsemiaan tarvikkeita (kuten ruokaa, puuta ja työkaluja ) ja julkisia palveluja. Vastineeksi asukkaat maksavat veroja kolikoina.
Kun nämä edellytykset on täytetty, asukkaiden lukumäärä kasvaa ja heidän tasonsa nousee. Tähän mennessä on suunniteltu kuusi siirtokunnantasoa ja 40 rakennusta.
Ensimmäistä tasoa kutsutaan nimellä Merenkävijät. Tällä tasolla pyritään lähinnä perustamaan siirtokunta ja sen toiminnalle välttämättömät toiminnot, kuten ruokatuotanto. Toinen taso on Kansoittajat. Tällä tasolla pelaajalle avautuu uusia rakennuksia, ja asuintelttoja ruvetaan korvaamaan puisilla mökeillä. Tasolla kolme eli Uudisasukkaat käyttöön tulee jälleen joitakin uusia rakennuksia ja vanhoihin tulee ristikkopuut. Kansalaiset saavat uusia maatilatuotantoon liittyviä rakennuksia ja asuinrakennukset muuttuvat kivisiksi, Tasot V ja VI eli Kauppiaat ja Aristokraatit ovat vasta suunnitteluvaiheessa.
Kehitys
Unknown Horizons käyttää FIFE-pelimoottoria ja perustuu isometrisiin 2D-grafiikkoihin. Koska myös FIFE on vastakehitysasteella ja Unknown Horizons on ensimmäinen iso tätä pelimoottoria käyttävä peli, Unknown Horizonsin kehittäjät tekevät tiivistä yhteistyötä FIFE:n kanssa.
Python valittiin pelin ohjelmointikieleksi, koska FIFE tukee sitä parhaiten ja se on hyvin yhteensopiva eri alustojen kanssa. Lisäksi Pythonin ansiosta kehitys on hyvin nopeaa. Unknown Horizonsin grafiikkamallit on luotu Blenderillä, ja sitten renderöity niille näkymä neljästä eri suunnasta (kahdeksan yksiköille).
Viime versioissa pelisisältöä on merkittävästi lisätty ja sitä tullaan jatkossakin lisäämään. Lisäksi grafiikoita ja ääniä on muokattu laadukkaammiksi, asetusvalikoita on selkeytetty ja asetusvalintoja on tullut lisää. Lisäksi peliin on tuotu yksinkertainen kartanluontisovellus. Tulevaisuudessa keskityttäneen käyttöliittymän kehittämiseen.
DPNI
100px|right Dviženie protiv nelegalnoi immigratšii on 10. kesäkuuta 2002 perustettu venäläinen kansalaisjärjestö, joka vastustaa laitonta siirtolaisuutta. Sillä on toimintaa noin 30:ssä kaupungissa. Järjestön perustamisen syynä olivat Krasnoarmeiskissa tapahtuneet mielenosoitukset ja hyökkäykset, joiden tarkoituksena oli pelottaa armenialaiset pois. Järjestön johdossa on Aleksandr Belov, ja sen ideologinen johtaja on Viktor Jakušev.
Jotkut liikkeen jäsenistä tulivat Kontupohjaan osoittamaan mieltä azerbaidžanilaisia vastustaviin mielenosoituksiin.
Liike myös vastustaa sotarikoksista syytetyn bosnialaisen Ratko Mladićin tuomitsemista.
DPNI on järjestänyt "venäläisiä marsseja" kansallisen yhtenäisyyden päivänä sekä Stalinin syntymäpäivänä.
Osa sen kannattajista perusti Suur-Venäjä-puolueen (Великая Россия) entisestä Rodinasta eronneiden kanssa.
Moskovalainen tuomioistuin kuitenkin kielsi liikkeen toiminnan 18. huhtikuuta 2011.
Australian avoin tennisturnaus 1996
Australian avoin tennisturnaus 1996 pelattiin 15. – 28. tammikuuta 1996.
Carmen Amaya
Carmen Amaya (2. marraskuuta 1913 – 19. marraskuuta 1963 ) oli kansainvälisesti kuuluisa romanitaustainen espanjalainen flamencotanssija. Hän tanssi lapsesta saakka, teki ensiesiintymisensä Pariisissa 1929 ja muutti Yhdysvaltoihin 1936. Hän esiintyi Valkoisessa talossa sekä Franklin Rooseveltille 1944 että Harry S. Trumanille 1953. Hänen uransa jäi traagisella tavalla kesken hänen kuollessa munuaistautiin Begurissa vain 50-vuotiaana. Hänet on haudattu kotikaupunkiinsa Barcelonaan, tarkemmin Montjuïcin Cementiri del Sud-Oestiin.
Amayan maskuliinista tanssityyliä on yritetty usein jäljitellä, mutta hänen sanotaan olleen jäljittelemätön. Hän käytti tanssiessaan miesten käyttämää tiukasti istuvaa traje cortoa.
Australian avoin tennisturnaus 1996
Naisten kaksinpeli
Monica Seles – Anke Huber 6–4, 6–1
Carmen Amaya
Filmografia
Amayan tanssia on tallennettu useisiin elokuviin
Australian avoin tennisturnaus 1996
Miesten nelinpeli
Stefan Edberg / Petr Korda –  Sébastien Lareau /  Alex O'Brien 7–5, 7–5, 4–6, 6–1
Naisten nelinpeli
Chanda Rubin / Arantxa Sánchez Vicario –  Lindsay Davenport /  Mary Joe Fernández 7–5, 2–6, 6–4
Siliguri
Siliguri on nopeasti kasvava kaupunki Länsi-Bengalin osavaltiossa, Intiassa. Vuonna 2011 siellä asui noin 701 489 asukasta ja se on Darjeelingin piirikunnan suurin kaupunki, vaikka pääkaupunki onkin Darjeeling. Siliguri sijaitsee strategisesti tärkeällä paikalla ohuella maakaistaleella, Siligurin käytävällä, joka yhdistää Intian pääosan koillisiin osavaltioihin. Se on Pohjois-Bengalin taloudellinen keskus ja myös merkittävä liikenteen risteyskohta, jonka kautta kulkee tiet naapurivaltioihin Nepaliin, Bhutaniin ja Bangladeshiin.
Australian avoin tennisturnaus 1996
Sekanelinpeli
Mark Woodforde / Larisa Neiland –  Luke Jensen /  Nicole Arendt 4–6, 7–5, 6–0
Siliguri
Siliguri on siitä omalaatuinen kaupunki, että 15 Siligurin kunnan 47 piiristä ei sijaitse Darjeelingin piirikunnassa, vaan viereisessä Jalpaigurin piirikunnassa.
Alaranta
Alaranta voi tarkoittaa ainakin seuraavia;
Matt Caito
Matthew Caito (s. 13. elokuuta 1993 Coto de Caza, Kalifornia, Yhdysvallat) on yhdysvaltalainen jääkiekkopuolustaja, joka pelaa Ruotsin SHL-liigan Leksands IF:ssä. Hän laukoo oikealta.
Ura
Caito aloitti jääkiekkoilun kotiseudullaan Kaliforniassa ja pelasi kaudella 2008–2009 Los Angeles Selectsin joukkueessa, jonka jälkeen hän kävi high schoolin Connecticutissa Salisbury Schoolissa. Kaudella 2010–2011 Caito oli joukkueensa tehokkain puolustaja tehoilla 5+18=23. Dubuque Fighting Saints varasi hänet 13. pelaajana USHL:n varaustilaisuudessa 2011. Caito siirtyi joukkueeseen kaudeksi 2011–2012.
Vuodet 2012–2016 Caito kävi Miamin yliopistoa Ohiossa. Hän oli Freshman -vuotenaan 2012–2013 joukkueensa tehokkain puolustaja ja neljänneksi paras pistemies tehoilla 5+16=21. Caito voitti CCHA:n runkosarjan mestaruuden ja hänet valittiin sarjan tulokkaiden tähdistökentälliseen. Myös Sophomore -vuotenaan 2013–2014 Caito oli Miami-Ohion tehokkain puolustaja tehoilla 3+13=16. Junior -vuotenaan 2014–2015 hän oli joukkueen tehokkain puolustaja tehoilla 4+20=24 ja Caito voitti Miami-Ohion sisäisen tehotilaston lukemalla +19. Hän voitti NCHC:n mestaruuden ja Caito valittiin sarjan kunniamainintatähdistökentälliseen. Senior -vuotensa 2015–2016 päätteeksi, maaliskuussa 2016 hän siirtyi ECHL-joukkue Toledo Walleyeen. Caito pelasi siellä kahdeksassa runkosarjaottelussa tehot 2+3=5 ja kuudessa playoff-ottelussa tehot 1+1=2.
Kesäkuussa 2016 Caito teki AHL-sopimuksen Grand Rapids Griffinsin kanssa. Samana syksynä NHL-varaamaton Caito osallistui Detroit Red Wingsin harjoitusleirille. Hän pelasi kaudella 2016–2017 AHL:ssä 13 runkosarjaottelua tehopistein 1+1=2, mutta suurin osa Caiton kaudesta eteni kuitenkin Toledo Walleyen ECHL-joukkueen vahvuudessa. Heinäkuussa 2017 hän teki vapaana agenttina vuoden mittaisen AHL-sopimuksen Iowa Wildin kanssa. Caito pelasi kaudella 2017–2018 yhdeksän AHL-ottelua, kunnes hän teki vain yhdeksän pelaamansa ottelun jälkeen sopimuksen ECHL-joukkue Rapid City Rushin kanssa lokakuussa. Caito jakoi joukkueen vakiokokoonpanoon kuuluneista Rushin sisäisen tehotilaston voiton Peter Sivákin kanssa lukemalla +4.
Ariane 2
Ariane 2 oli ESAn Ariane-kantorakettiperheen toinen raketti. Se perustui Ariane 1 -kantorakettiin.
Matt Caito
Ura
Kaudeksi 2018–2019 Caito siirtyi vuoden mittaisella sopimuksella monikansallisen Erste Bank Eishockey Ligan Graz 99ersiin. Hän oli tehoilla 19+25=44 joukkueen kolmanneksi paras maalintekijä Matt Garbowskyn kanssa sekä neljänneksi paras pistemies. Caito sijoittui koko liigan puolustajien pistepörssissä toiseksi edellään vain joukkuetoveri Oliver Setzinger. Hän voitti myös 99ersin sisäisen tehotilaston lukemalla +28.
Caito siirtyi kaudeksi 2019–2020 vuoden mittaisella sopimuksella SM-liigajoukkue KooKoohon. Hän oli joukkueen paras syöttäjä, kolmanneksi paras pistemies ja tehokkain puolustaja tehoilla 8+35=43, joilla Caito voitti koko liigan puolustajien piste- ja syöttöpörssin. Hän voitti myös KooKoon sisäisen tehotilaston lukemalla +19. Caito palkittiin kauden päätteeksi SM-liigan parhaana puolustajana Pekka Rautakallio -palkinnolla. Hänestä tuli KooKoon seurahistorian ensimmäinen kyseisen palkinnon voittanut pelaaja. Caito valittiin myös SM-liigan tähdistökentälliseen.
Ariane 2
Raketti
Toisen vaiheen moottori käytti N2O4/UDMH-ajoainetta. Kolmas vaihe oli toisen vaiheen kaltainen.
Matt Caito
Ura
Kaudeksi 2020–2021 Caito siirtyi kaksivuotisella sopimuksella Ruotsin SHL-liigan Leksands IF:ään. Hän oli joukkueen neljänneksi paras pistemies ja tehokkain puolustaja tehoilla 4+27=31, joilla Caito sijoittui koko liigan puolustajien pistepörssissä kahdeksanneksi.
Ariane 2
Historia
Ensimmäinen Ariane 2 laukaistiin 30. toukokuuta 1986 ja päätyi epäonnistumiseen. Kaikkiaan kuusi Ariane 2-laukaisua tehtiin, loput viisi olivat menestyksellisiä. Viimeinen Ariane 2-laukaisu tehtiin 2. huhtikuuta 1989.
Matt Caito
Muuta
Sekä Caiton isä Paul että isoisä Thomas pelasivat amerikkalaista jalkapalloa Bostonin yliopistojoukkueessa.
Haggis
thumb|Haggis, neeps and tatties eli haggis lanttu- ja perunamuusin kanssa on yleinen skottilainen ruokalaji. Haggis on skotlantilainen perinneruoka, joka paistetaan lampaan mahalaukussa. Täytteenä on yleensä kaurahiutaleita, lampaan maksaa, keuhkoa, sydäntä ja ihraa, sipulia, mausteita ja suolaa. Haggis tarjoillaan tavallisesti lanttu- ja/tai perunamuusin sekä viskikastikkeen kera. thumb|Keitetty haggis
Haggista tarjotaan usein Burnsin päivällisellä 25. tammikuuta. Juhlallisuuksiin liittyy säkkipillin soittoa ja Skotlannin kansallisrunoilijan, Robert Burnsin, haggis-aiheisen runon lausuminen.
Ariane 3
Ariane 3 oli ESAn Ariane-kantorakettiperheen kolmas raketti. Se perustui Ariane 1 -kantorakettiin.
Raketti
Ariane 3:n perusrakenne oli sama kuin Ariane 1:n, mutta sen moottorien työntövoima oli suurempi. Ensimmäiseen vaiheeseen kuului neljä kiinteäajoainerakettia.
Toisen vaiheen moottori käytti N2O4/UDMH-ajoainetta. Kolmas vaihe oli toisen vaiheen kaltainen.
Kolmas vaihe oli suurempi ja nokkakartio suurempi. Nostokyky oli n. 2600 kg.
Historia
Ensimmäinen Ariane 3 laukaistiin 4. elokuuta 1984 (ts. ennen Ariane 2:ta). Kaikkiaan 11 Ariane 3 -kantorakettia laukaistiin, joista viides laukaisu oli ainoa epäonnistuminen.
Pienryhmä
Pienryhmä voi olla
Qizha
Qizha on palestiinalaisessa keittiössä käytettävä ryytineidon siemenistä valmistettava musta tahna. Tahnaa käytetään esimerkiksi leivonnaisten leivontaan.
Palestiinalaisessa kansanperinteessä ryytineidon siemeniin liitetään usein uskomuksia niiden erityisestä terveellisyydestä. Qizhaa valmistetaan paahtamalla ja jauhamalla ryytineidon siemeniä. Ryytineidon siementen joukkoon sekoitetaan seesamin siemeniä. Lopputuloksena saadaan paksua ja mustaa tahnaa. Hieman tunnetumpaa tahinia valmistetaan samaan tapaan ilman ryytineidon siemeniä.
Qizhaan sekoitetaan usein vielä hunajaa tai taatelisiirappia. Tällöin tahnaa voidaan käyttää levitteenä leivonnaisten päällä, tai esimerkiksi halvan valmistukseen.
Seututie 140
pienoiskuva|Seututie kulkee Heinolan keskustan läpi. Seututie 140 on Vantaalta Lahden kautta Heinolaan kulkeva seututie. Vantaan ja Lahden välillä tie on entistä valtatietä 4 sekä Lahden ja Heinolan välillä entistä valtatietä 5.
Tielinja alkaa Kehä III:lta noin 250 metriä Lahdenväylän liittymän itäpuolelta. Liittymä sijaitsee Vaaralassa Hakunilan eteläpuolella. Vantaan, Keravan ja Järvenpään alueella väylän nimenä on Lahdentie, ja osuudesta puhutaan myös Vanhana Lahdentienä. Tie on viitoitettu Helsingin Toukolasta lähtien ”ohjaus tielle” -opastein Viikin, Pihlajamäen ja Tattarisuon kautta varsinaiseen alkamiskohtaan. Tie on nykyisen nelostien rinnakkaistie.
Seututie 140 päättyy Heinolan Koskenmyllyssä noin 100 metriä viitostien liittymän luoteispuolella. Yhtenäinen tielinja jatkuu Hartolan Vehkalahden kautta Joutsan Haminanmäkeen.
Väylän pikavuoropysäkit ovat Lahden Kivistönmäki ja Holma sekä Heinolan Jyränkö ja Veljeskylä.
Magnus Heunicke
Magnus Johannes Heunicke (s. 28. tammikuuta 1975 Næstved) on tanskalainen sosiaalidemokraattisen puolueen poliitikko ja Tanskan nykyinen ympäristöministeri joulukuusta 2022. Tätä ennen hän oli terveysministeri 2019–2022. Tammikuuhun 2021 saakka hän hoiti myös vanhusministerin virkaa, mutta koronapandemian hoidon vaatiman työmäärän vanhusministerin tehtävät siirrettiin toiselle henkilölle. Aiemmin Heunicke on toiminut Tanskan liikenneministerinä vuosina 2014–2015. Hän on istunut kansankäräjillä vuodesta 2005. Koulutukseltaan hän on toimittaja, ja hän työskenteli Tanskan yleisradiossa ennen poliittista uraansa.
Jalkanaula
Jalkanaula (engl. foot-pound) on amerikkalainen energian mittayksikkö, joka kuvaa energiaa, joka kuluu yhden naulan nostamiseen yhden jalan korkeuteen maan painovoimassa. 1 jalkanaula on 1,35581795 joulea.
Luettelo Juventuksessa pelanneista jalkapalloilijoista
Tämä on luettelo Juventuksessa pelanneista jalkapalloilijoista. Luettelossa ovat kaikki seuran edustusjoukkueessa esiintyneet pelaajat.
Newtonsekunti
Newtonsekunti (tunnus Ns, N s tai N·s) on SI-järjestelmän mukainen impulssin ja liikemäärän yksikkö. Newtonsekunnin suuruinen impulssi syntyy, kun newtonin suuruinen voima vaikuttaa kappaleeseen sekunnin ajan.
Bernardo Cavallino
pienoiskuva|330x330px| Bernardo Cavallino (1616–1656) oli italialainen barokkikauden taidemaalari. Häntä pidetään yhtenä omaperäisimmistä taidemaalareista Napolissa 1600-luvun alkupuoliskolla.
Elämäkerta
Bernardo Cavallino syntyi Napolissa. Vaikka hänen maalauksensa ovat joitain hämmästyttävän ilmeikkäitä teoksia, jotka ovat syntyneet hänen aikansa napolilaisilta taiteilijoilta, taidemaalarin taustasta tai koulutuksesta ei tiedetä kovinkaan paljon. Hän työskenteli yksityisten jälleenmyyjien ja keräilijöiden kautta, joiden tietoja ei ole helposti saatavilla. Lisäksi Cavallino harvoin signeerasi omia teoksiaan, ja kahdeksastakymmenestä teoksesta alle kymmenen on signeerattu.
Bernardo Cavallino oli Massimo Stanzionen oppipoikana, ja myöhemmin Cavallino ystävystyi taidemaalari Andrea Vaccaron kanssa. Cavallinont tiedetään työskennelleen napolilaisissa piireissä, joihin Stanzione ja mm. Antonio de Bellis, Artemisia Gentileschi, Francesco Francanzano, Agostino Beltrano ja Francesco Guarino ovat myös kuuluneet.
Puyo Puyo
Puyo Puyo on alun perin japanilaisen Compilen kehittämä pulmapelien sarja, joka sai alkunsa vuonna 1991. Vuonna 1998 sarja siirtyi Segan omistukseen, ja 2001 alkaen kehittäjänä on toiminut Sonic Team. Joitain sarjan pelejä on aiemmin julkaistu Euroopassa ja Pohjois-Amerikassa nimellä Puyo Pop, mutta uusimmat pelit käyttävät myös näillä alueilla alkuperäistä nimeä.
Pelit ovat pulmapelejä, joissa pelaajan tulee asetella ruudun yläosasta tippuvia pyöreitä Puyo-olentoja samanvärisiin ryhmiin. Useimmat sarjan osat ovat kilpailullisia pelejä kahdesta neljään pelaajalle. Tehtävänä on saada Puyot katoamaan, kun niitä on neljä tai enemmän vierekkäin samaa väriä, ja saada aikaan kerralla mahdollisimman pitkiä ketjureaktioita. Puyojen poksauttaminen saa aikaan sen, että vastustajan ruudulle putoaa roska-puyoja, jotka haittaavat pelaamista. Kun pelaajan ruutu on liian täynnä Puyoja, hän on hävinnyt pelin, ja selviytynyt pelaaja voittaa. Sarjan jatko-osat ovat esitelleet sarjaan uusia ominaisuuksia.
Puyo Puyo sai alkunsa MSX ja Famicom-alustoilla. Segan kanssa yhteistyössä tehty kolikkopeliversio esitteli kilpailulliset elementit sarjaan.
Joitain Puyo Puyo -pelejä on lokalisoitu Japanin ulkopuolisiin julkaisuihin, joissa hahmot ja asetelma on vaihdettu. Näistä esimerkkejä ovat mm. Dr. Robotnik's Mean Bean Machine ja Kirby's Avalanche.
Andreas Schifferer
Andreas "Andi" Schifferer (s. 3. elokuuta 1974 Radstadt, Itävalta) on uransa lopettanut itävaltalainen alppihiihtäjä, joka oli erikoistunut syöksylaskuun, mutta kilpaili myös muissa lajeissa.
Schifferer kilpaili alppihiihdon maailmancupissa ensimmäisen kerran kaudella 1994–1995, mutta kilpaili tuolloin vielä enimmäkseen Eurooppa cupissa. Hän voitti kaksi Eurooppa cupin osakilpailua syöksylaskussa ja menestyi hyvin myös muissa lajeissa, mikä kauden päätteeksi toi hänelle Eurooppa cupin kokonaiskilpailun voiton. Ensimmäiset maailmancupin pisteensä Schifferer voitti seuraavalla kaudella oltuaan Adelbodenin osakilpailussa 25. Uransa ensimmäisen palkintopallisijoituksen hän saavutti myöhemmin saman kauden aikana.
Vuoden 1997 alppihiihdon maailmanmestaruuskilpailuissa hän sijoittui pronssille suurpujottelussa. Seuraavalla kaudella hän voitti neljä syöksylaskun osakilpailua ja syöksylaskun kokonaiscupin. Kaikkien lajien yhteiscupissa hän sijoittui Hermann Maierin jälkeen toiseksi. Ensimmäisiin talviolympialaisiin Scifferer osallistui vuonna 1998 Naganossa.
Seuraavissa olympialaisissa vuonna 2002 hän voitti olympiapronssia super-g:ssä. Hän ei voittanut yhtään maailmancupin osakilpailua 2000-luvulla, mutta sijoittui useasti kolmen parhaan joukkoon. Kaudesta 2004 lähtien hän ei kyennyt taistelemaan kärkisijoituksista ja hän lopetti uransa joulukuussa 2006.
Matti Summanen
Matti Summanen (s. 24. helmikuuta 1937 Taipalsaari) on suomalainen kirjailija, opettaja ja kriitikko.
Summanen valmistui kansakoulunopettajaksi 1961 ja toimi luokanopettajana eläkkeelle jäämiseensä saakka 1998. Summanen aloitti kirjailijan uransa romaanilla Haukka lentää (1971) jolla hän voitti myös J. H. Erkon palkinnon. Summasen romaanit käsittelvät sodan vaikutusta ihmisten elämään ja sukupolvien välisiä ristiriitoja.
Vantaalla asuva Summanen on naimisissa kirjailija Anelma Järvenpää-Summasen kanssa. Hän on toimittanut kirjoittajakouluttajana pitäen kirjoittajakursseja useissa kansanopistoissa ja Joutsenon Taidekesä-tapahtumissa.
Näyttelijä Petteri Summanen on Matti Summasen veljenpoika.
Poika ja ilves
Poika ja ilves on suomalainen elokuva vuodelta 1998. Sen ohjasi Raimo O. Niemi. Elokuva kertoo ihmisen ja eläimen suhteesta toisiinsa.
Pojan ja ilveksen pääosan näyttelee Konsta Hietanen. Muita näyttelijöitä ovat muun muassa Jarmo Mäkinen, Risto Tuorila ja Antti Virmavirta.
Elokuva kuvattiin sekä suomeksi että englanniksi. Lopullinen englanninkielinen dialogi on jälkiäänitetty englanniksi näytellyn version päälle. Näin saatiin hahmot puhumaan sujuvaa englantia.
Elokuvassa Leevi-ilvestä esittää Ranuan eläinpuiston Väinö-ilves. Väinö syntyi 1996 ja kuoli toukokuussa 1999. Sen oletetaan kiivenneen verkkoaitaa ylös ja pudonneen terävään kiveen. Väinö oli pennusta tottunut ihmisiin, kun se oli emon hylättyä kasvanut kotihoidossa. Väinön stuntti-ilveksinä toimivat ruotsalaisen Parken Zoo -eläinpuiston ilvekset Isa ja Bella.
Karl Urban
Karl-Heinz Urban (s. 7. kesäkuuta 1972 Wellington) on uusiseelantilainen näyttelijä. Parhaiten hänet tunnetaan roolistaan Éomerina Taru sormusten herrasta -trilogian jälkimmäisissä osissa Kaksi tornia (2002) ja Kuninkaan paluu (2003).
Urban näytteli televisiosarjoissa Hercules ja Xena vuosina 1996–2001. Xenassa Urban esitti kolmea eri hahmoa, Julius Caesaria, Kupidoa sekä amatsoniheimon vihollisheimon, samiittien, jäsentä nimeltä Kor.
Taru sormusten herrasta -sarjan ohella Urban on esiintynyt muun muassa elokuvissa Aavelaiva, Riddickin aikakirja, Medusan isku, Doom, Star Trek ja Dredd. Hän näytteli myös Woodrow Callia televisiosarjassa Comanche Moon (2008) ja John Kennexiä televisiosarjassa Almost Human (2013–2014).
Urban avioitui vuonna 2004 maskeeraaja Natalie Wihongin kanssa. Parilla on kaksi poikaa. Kesäkuussa 2014 he ilmoittivat eroavansa. Urban on seurustellut näyttelijä Katee Sackhoffin kanssa marraskuusta 2014 lähtien.
Attack (30 Seconds to Marsin kappale)
Attack oli ensimmäinen single, joka julkaistiin yhdysvaltalaisen 30 Seconds to Mars -yhtyeen toiselta albumilta A Beautiful Lie. Kappale oli vain pieni hitti radioasemilla, eikä albumi saavuttanut merkittävää suosiota ennen kuin toinen single ”The Kill” julkaistiin. ”The Killiä” pidetään yhtyeen läpimurtona.
Sysmän kirjasto
Sysmän kunnankirjasto on Sysmässä toimiva yleinen kirjasto. Kirjasto on perustettu vuonna 1924. Nykyään se palvelee erityisesti Sysmän kunnantalolla sijaitsevien toimitilojensa ja verkkokirjaston välityksellä. Sysmän kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin.
Eräjärvi
Eräjärvi on entinen Suomen kunta Pirkanmaalla. Eräjärvi liittyi Oriveteen vuonna 1973. Sen naapurikunnat olivat Orivesi, Kuhmalahti, Längelmäki ja Sahalahti.
Historia
Längelmäveden ja Eräjärven rannoilta on löydetty useita kivikaudelta peräisin olevia esineitä, enimmäkseen erilaisia talttoja ja niiden palasia. Pysyvä asutus syntyi Eräjärvelle Kangasalta käsin. Vuoden 1540 maakirjan mukaan Eräjärvellä oli 12 veroa maksavaa taloa. Seudun suurin maatila on ollut Vetterkullan kartano, joka on 1700-luvulta lähtien ollut useiden aatelissukujen hallussa.
Längelmäveden Eräpyhän niemellä sijaitsee kiviraunio, niin sanottu Nunnankirkko. Paikalle on Eräjärven kirkonkylästä matkaa liki kymmenen kilometriä, ja se on helpoimmin tavoitettavissa veneellä. Nunnankirkko on paikkakuntalaisten antama nimi niemen kärjessä olevalle kivirakennelmalle, joka on pyöreistä kivistä muinoin koottu merkkipaikka. Paikkaa 1900-luvun alkuvuosina tutkinut historioitsija Hjalmar Appelgren-Kivalo on arvellut, että siellä käyneet eränkävijät ovat uhranneet metsän ja veden haltijoille saadakseen hyvän saaliin tai kiitokseksi siitä. Nimen loppuosa "pyhä" voi viitata tärkeään rajapaikkaan, ja Eräpyhä merkinnee siten Satakunnan ja Hämeen eräalueiden välistä rajaa. Eräpyhän kallionhuippu ulottuu 159 metrin korkeuteen merenpinnasta ja se on jo kauan ollut tunnettu näköalapaikka. Lehtisaaresta puolestaan on löydetty iältään määrittelemätön lapinraunio.
Eräjärvi tuli Oriveden saarnahuonekunnaksi vuonna 1687, jolloin myös valmistui ensimmäinen saarnahuone. Oman papin Eräjärvi sai vuonna 1751. Eräjärvestä tuli Oriveden kappeliseurakunta vuonna 1785 ja itsenäinen seurakunta vuonna 1914. Eräjärven puukirkko rakennettiin Mats Åkergrenin johdolla vuonna 1821.
Eräjärven vaakunan suunnitteli Gustaf von Numers ja se vahvistettiin vuonna 1962.
Eräjärvelle asutettiin jatkosodan jälkeen Kivennavan siirtoväkeä.
Eräjärvi nykyään
Tällä hetkellä Eräjärvellä on noin 900 asukasta. Kesäisin väkiluku kaksinkertaistuu kesäasukkaiden myötä. Suurimmillaan väkiluku oli vuonna 1950, jolloin asukkaita oli 2136.
Eräjärvellä julkaistaan omaa kylälehteä, Purkiaista, kerran viikossa.
Kylällä toimii mm. 2000-luvun alussa rakennetut kyläkoulu ja kirjasto sekä kauppa (Sale).
Sijainti
Eräjärvi sijaitsee Pirkanmaalla Längelmäveteen kuuluvien Enonselän ja Ristiselän itärannalla. Paikkakunnan keskellä oleva järvi on antanut nimensä sitä ympäröiville alueille. Nimi Eräjärvi viittaa seudun historiaan pirkkalaisten eränkäyntialueena. Pyhäjärvestä pääsi vesitse Kangasalan nykyisen kirkon seutuville, mistä Längelmävettä pitkin oli yhteys Eräjärvelle. Kirkonkylä sijaitsee kaakkoon Oriveden kaupungin keskustasta. Sen halkaisee yhdystie 3260, jota pitkin kaupungin keskustaan kertyy matkaa 19 kilometriä ja Kuhmalahden kirkonkylään 10 kilometriä. Tampereelle on Oriveden kautta 60 kilometriä.
Kylät
Eräpyhä, Eräjärvi (kirkonkylä), Hietalahti, Hirtolahti, Järvenpää, Kallio, Kauppila, Koivumäki, Koppala, Kortelahti, Kotiniemi, Kuivanen, Leväslahti, Peltomaa, Perhontausta, Rantala, Rekola, Retuta, Rönni, Sinijärvenkulma, Tiensivu, Uiherla, Vedentausta, Vetterkulla, Vihasjärvi
Vuosien 1960 ja 1970 taajamarajauksissa Eräjärven ainoa taajama oli kirkonkylä, jossa oli 244 asukasta vuonna 1960 ja 229 asukasta vuonna 1970. Sitä ei enää nykyään lasketa taajamaksi.
Maasto
Eräjärven maasto on kumpuilevaa, metsät ovat hyvälaatuisia seka- ja kuusimetsiä, jotka ovat pääosin yksityisten omistuksessa. Pinta-alasta noin viidennes on viljelysmaata. Eräjärven pellot ovat olleet hyviä viljelysmaita, joita kivisyyskään ei ole suuresti haitannut. Alueen huomattavia liuske- ja graniittiesiintymiä on hyödynnetty jo vuosikymmeniä ja se onkin tarjonnut työtä ja toimeentuloa useille perheille. Paikkakunnan vaihtelevasta maaperästä on löydetty harvinaisiakin mineraaleja. Alueen keskiosassa esiintyy runsaasti harmaata graniittia, joka paikoin on karkearakeista eli pegmattia. Pohjoisessa kulkee liuskekivivyöhyke eli fylliittialue ja etelässä on kiillegneissiä.
Väestö
Työikäisestä väestöstä suurin osa työskentelee Eräjärven alueella. Eräjärvellä sijaitsevista työpaikoista kaksi kolmasosaa on alkutuotannossa, neljännes jalostuksessa ja vajaa kymmenesosa palvelualalla. Huomattavan moni eräjärveläinen käy Oriveden ulkopuolella työssä (mm. Tampereella ja Sahalahdella). Näiden henkilöiden määrä on selvästi suurempi kuin Oriveden keskustassa käyvien lukumäärä. Eräjärven koulussa oppilaita on yhteensä 65.
Seuraavassa kuvaajassa on esitetty Eräjärven väestönkehitys kymmenen vuoden välein vuosina 1880–1970.
Kulttuuri
Eräjärven Työväen näyttämö ry. toimii aktiivisesti ja vuosittain nähdäänkin peräti kaksi ensi-iltaa. Ensimmäinen alkuvuodesta Tupateatterissa Eräjärven Seuratalolla, toinen kesällä Rönnin kesäteatterissa. Näyttelijäryhmässä näyttelee eri ikäisiä paikallisia, ja lähialueilta tulevia teatteriharrastajia. Ohjaajina Eräjärven teattereissa viime vuosina ovat toimineet mm. Perttu Pesä sekä Jarmo Skön.
Rönnin Huvikeskuksessa on tanssittu tansseja jo vuodesta 1949 lähtien. Tanssiperinne jatkuu yhä, kesäisin tansseja on joka lauantai. Rönnillä käy esiintymässä joka kesä lukuisia Suomen eturivin iskelmäartisteja. Rönnillä järjestetään myös paljon muita tapahtumia kesän aikana.
Muita merkittäviä tapahtumia Eräjärvellä on mm. Eräjärven markkinat ja tuhansia ihmisiä keräävä Rönnin Juhannus.
Julkisia tunnustuksia
Eräjärvi valittiin Pirkanmaan vuoden kyläksi 2000.
Citroën Xsara
Citroën Xsara on Citroënin vuosina 1997–2006 valmistama alemman keskiluokan henkilöautomalli, joka korvasi Citroën ZX:n. Xsaran seuraajaksi esiteltiin vuonna 2004 Citroën C4, mutta farmarin valmistus jatkui vuoteen 2006 saakka. Malliin perustui myös vuonna 1998 esitelty tila-auto Xsara Picasso.
Suurimmat parannukset edeltäjään verrattuna kohdistuivat varusteluun ja sisätiloihin. Vaikka akseliväli oli sama kuin ZX:ssä, takaistuintiloja oli suurennettu huomattavasti. Myös tavaratila oli aiempaa tilavampi. Etujousitus perustui tavanomaisiin joustintukiin, mutta takana oli ranskalaisvalmistajien suosimat tilaa säästävät vääntösauvajouset. Xsara edusti ominaisuuksiltaan luokkansa kärkitasoa, ennen kuin seuraavana vuotena esitellyt uudet Astra, Golf ja Focus ottivat merkittävän askeleen kehityksessä.
Vuoden 1998 Euro NCAP -kolaritestistä Xsara sai tuloksista kolme tähteä viidestä. left|thumb|Citroën Xsara Break Xsaraa valmistettiin kolmena korimallina. Kolme- ja viisioviset hatchbackit olivat mitoiltaan yhtenevät. Kolmiovinen oli muodoiltaan hyvin coupémainen. Farmarimalli Breakin pituus oli 19 senttimetriä pidempi, ja sen perä oli muotoiltu poikkeuksellisen viistoksi.
Moottorit olivat tuttuja PSA-konsernin autojen valikoimista. 1,4- (75 hv) ja 1,6-litraiset (90 hv) bensiinimoottorit olivat kahdeksanventtiilisiä. Vain automaattivaihteisena oli valittavana 103-hevosvoimainen 1,8-litrainen. 1,8i 16V (112 hv) sen sijaan oli uudempi versio, jossa oli moniventtiilikansi ja takana levyjarrut. Malliston huipulla oli 2,0 VTS, jossa oli 167 hevosvoimaa. Dieselinä oli aluksi vanha 1980-luvulta peräisin oleva 1,9-litrainen (90 hv), mutta kesällä 1999 tilalle tuli samantehoinen yhteispaineruiskutteinen 2,0 HDi. left|thumb|Facelift-mallin (2001) Citroën Xsara.|alt= Citroën Xsara oli Suomessa luokkansa ensimmäinen auto, jossa oli kaikissa malleissa vakiona ABS-jarrut. Myös kuljettajan turvatyyny, ohjaustehostin, säädettävä ohjauspyörä, sähköikkunat edessä, kauko-ohjattava keskuslukitus, sisävalon viive ja ajonestolaite kuuluivat 1,4-litraisen perusmalli X:n varusteluun.
Suuremmilla moottoreilla varustetuissa malleissa perustasona oli SX, jossa oli plyysiverhoilu, korinväriset peilit, lukittava hansikaslokero, monitoimiohjauspyörä, kuljettajan istuimen korkeussäätö ja säilytystaskut etuistuinten selkänojissa.
Vain 1,8-litraisen sai ylellisempänä Exclusive-mallina. Varusteina oli matkustajan turvatyyny, tuulilasinpyyhinten sadetunnistin, sähköikkunat takana, ristiseläntuen säätö, takaistuimen keskikyynärnoja, öljymäärän mittari, nahkaverhoiltu ohjauspyörä ja radio/kasettisoitin.
Huippumalli VTS menestyi hyvin GTI-vertailuissa, ja ennen kaikkea se oli kilpailijoitaan edullisempi, joten se myi hyvin myös Suomessa. VTS-mallissa oli Exclusiven lisäksi kevytmetallivanteet, takaspoileri ja öljynlämpömittari. Mallia oli saatavana ainoastaan kolmiovisena.
Vuosimallin 1999 autoihin lisättiin vakiovarusteiksi poiskytkettävä matkustajan turvatyyny ja sivuturvatyynyt (yht. neljä turvatyynyä). Uutuutena oli erikoismalli Xsara Coco, johon kuului SX:n lisäksi metalliväri ja ylellisempi verhoilu. Coco oli myytävänä mallivuoden 1999 ajan. left|thumb|Facelift-mallin Citroën Xsara VTR. Syksyllä 1999 mallistoon lisättiin rallimenestyksen kunniaksi kolmiovinen VTR 1,6-litraisella moottorilla. Siinä oli korinväriset ulkopeilit ja kylkilistat sekä takaspoileri. Sisällä oli valkopohjainen mittaristo ja alumiininen vaihteenvalitsimen nuppi. Varustelu vastasi muuten SX-tasoa.
Syksyllä 2000 Xsara koki kasvojenkohotuksen. Etupään muotoilu uusittiin kokonaan, ja sen ilme oli nyt samanlainen kuin Picassolla. Ajovalot olivat kokonaan kirkaslasiset ja valoteholtaan aikaisempia paremmat. Hatchbackien takavaloista tuli kokonaan punaiset ja sumuvalot sijaitsivat nyt ajovalojen yhteydessä. VTR-, VTS- ja Exclusive-mallit saivat korinväriset puskurit, kylkilistat ja ulkopeilit. Pyörät olivat 15-tuumaiset, ja raideleveys kasvoi hieman. Ohjaustehostin muuttui käyntinopeuden mukaan säätyväksi. Korirakennetta vahvistettiin ja turvavarustelua parannettiin. Etuturvatyynyt olivat nyt kaksivaiheisia, ja turvaverhot sai lisävarusteena (yhteensä kuusi turvatyynyä). ABS-jarruihin oli lisätty elektroninen jarruvoiman jako (EBD). left|thumb|Facelift-mallin (2003) Citroën Xsara. 1,4-litrainen perusmoottori oli ennallaan. Vanhat 1,6- ja 1,8-litraiset sen sijaan korvasi uusi 1,6 16V, jossa oli tehoa 110 hevosvoimaa. Teholtaan suurempi oli 2,0-litrainen (135 hv). Kolmas uutuus oli 110-hevosvoimainen 2,0 HDi, joka tuli aikaisemman 90-hevosvoimaisen version rinnalle.
Exclusiven ja VTS:n vakiovarustukseen lisättiin automaatti-ilmastointi ja ajotietokone. Verhoilukankaat olivat uusia. Ilmastointi tuli vakiovarusteeksi vuosimallin 2002 autoihin. Se oli perusmallissa manuaalinen ja muissa automaattinen. Syksystä 2002 lähtien tarjolle tuli myös Xsara X4 -erikoismalli, johon kuului SX:n lisäksi kevytmetallivanteet, radio-CD-soitin ja metalliväri.
Keväällä 2003 Xsara koki toisen kasvojenkohotuksensa. Etupuskuri vaihtui uuteen, ja sumuvalot siirtyivät siihen. Samalla keulan ilmettä piristettiin uusilla kromikoristeilla. Värivalikoimaan tuli kaksi uutta vaihtoehtoa ja VTR- ja VTS-malleihin myös uusi verhoilu. Kojelaudan väri oli entistä vaaleampi, ja kromikoristeita oli enemmän.
Kanerva Cederström
Eva Kanerva Cederström (s. 22. huhtikuuta 1949 Helsinki) on suomalainen elokuvaohjaaja, joka on tehnyt erityisesti dokumenttielokuvia. Vuonna 2001 hänet palkittiin elokuvataiteen valtionpalkinnolla.
Cederström toimi Helsingin Taideteollisessa Korkeakoulussa dokumenttielokuvan professorina vuosina 2003–2010. Hänen äitinsä oli taidemaalari Eva Cederström.
Galois’n ryhmä
Matematiikassa Galois’n ryhmä on ryhmä, joka liittyy tietyntyyppisiin kuntalaajennuksiin. Kuntalaajennusten tutkiminen Galois’n ryhmien ja niihin liittyvien polynomien avulla on nimeltään Galois’n teoria. Teoria ja ryhmät on nimetty Évariste Galois’n mukaan.
Kanerva Cederström
Ohjauksia
Vuonna 1988 Cederström ohjasi dokumenttielokuvan Lenin-setä asuu Venäjällä, joka palkittiin Tampereen elokuvajuhlilla kotimaisen kilpailun pääpalkinnolla. Vuonna 1989 ilmestyi Laila Kinnusesta kertova tv-dokumentti Laila, jonka Cederström käsikirjoitti ja ohjasi yhdessä Riikka Tannerin kanssa. Vuonna 1991 Cederström palkittiin jälleen Tampereen elokuvajuhlilla parhaasta kotimaisesta elokuvasta Kaksi enoa.
Cederströmin muita ohjauksia ovat muun muassa Tove Janssonin ja Tuulikki Pietilän maailmanympärimatkasta kertova Pietilän kuvaamaan kaitafilmimateriaaliin perustuva Matkalla Toven kanssa (1993). Vuonna 1998 valmistui Cederströmin ja Riikka Tannerin dokumenttielokuva Haru – yksinäisten saari, joka perustui Janssonin ja Pietilän vuosina 1970–1991 kuvaamaan kaitafilmimateriaaliin. Cederström palasi Janssonin ja Pietilän matkoihin jälleen vuonna 2004 elokuvaesseellä Tove ja Tooti Euroopassa.
Vuonna 1994 ilmestyi Cederströmin ohjaus Työttömän pöytäkirja, joka oli työttömän naisen päiväkirjaan pohjautuva dokumenttielokuva. Se palkittiin ilmestymisvuonna Suomen elokuvakontaktin Kettu-palkinnolla.
Siperian vankileireistä kertova Trans-Siberia - Merkintöjä vankileireiltä ilmestyi vuonna 1999.
Galois’n ryhmä
Määritelmä
Jos E/F on Galois’n laajennus, sanotaan, että Aut(E/F) on kyseisen laajennuksen Galois’n ryhmä ja sitä merkitään yleensä Gal(E/F).
Kanerva Cederström
Ohjauksia
Cederströmin viimeisin ohjaus Erikoisia tapauksia on vuodelta 2008.
Esko Aho
Esko Tapani Aho (s. 20. toukokuuta 1954 Veteli) on suomalainen keskustalainen poliitikko. Hän toimi Suomen pääministerinä vuosina 1991–1995. Kansanedustajana Aho toimi vuosina 1983–2003 ja Keskustan puheenjohtajana vuosina 1990–2002. Aho oli Tarja Halosen vastaehdokkaana vuoden 2000 presidentinvaalien toisella kierroksella.
Jätettyään politiikan Aho toimi vuodesta 2003 Sitran yliasiamiehenä ja vuodesta 2009 Nokian yhteiskuntasuhteista vastaavana johtajana (executive vice president) sekä johtokunnan jäsenenä. Toukokuussa 2012 Aho ilmoitti jättävänsä johtokunnan. Hän siirtyi senior fellow -tehtävään Harvardin yliopiston Kennedy Schooliin. Sen jälkeen hän on työskennellyt East Officen puheenjohtajana ja Venäjällä eri tehtävissä, muun muassa EU:n pakotelistalla olevan Sberbankin hallituksen jäsenenä. Vuonna 2022 Aho ryhtyi hallituksen puheenjohtajaksi suomalaisten yritysten perustamaan China Office -yhtiöön, jonka tarkoitus on parantaa niiden liiketoimintamahdollisuuksia Kiinassa.
Aho on koulutukseltaan valtiotieteiden maisteri.
Keskustan puheenjohtaja ja pääministeri
Aho valittiin keskustan puheenjohtajaksi vuoden 1990 puoluekokouksessa, jossa Paavo Väyrysen seuraajaksi pyrki myös Eeva Kuuskoski. Puoluesihteeriksi Seppo Kääriäisen seuraajaksi valittiin Erja Tikka. Keskusta saavutti Ahon puheenjohdolla ”veret seisauttavan vaalivoiton” kevään 1991 eduskuntavaaleissa. Voiton taustalla oli syksyllä 1990 alkanut lama. Vaalivoiton jälkeen keskusta pyrki muodostamaan vähintään kolmen suuren puolueen sateenkaarihallituksen, mutta SDP kieltäytyi vaalitappionsa vuoksi. 36-vuotiaana Ahosta tuli tuohon mennessä Suomen nuorin pääministeri. Hallituksen lamavuosina toteuttamaa tiukkaa talouspolitiikkaa ja suuria menojen leikkauksia on pidetty keskustan vaalitappion syynä vuoden 1995 vaaleissa. Ahosta käytettiin tällöin kansan keskuudessa nimeä "Pula-Aho". Hiipuvana idänkaupan näkyvänä hallitusten välisenä yhteistyöelimenä oli talouskomissio, jonka johtajana pääministeri Aho toimi Holkerin jälkeen aina Neuvostoliiton hajoamiseen eli vuoden 1991 loppuun asti.
Ahon hallituksen ulkoministeri Paavo Väyrynen oli jätätyttänyt Suomen EU-jäsenhakemuksen alivaltiosihteeri Veli Sundbäckillä. EU:ta vastustavan MTK:n ja keskustan vahvimpien puoluepiirien vastustus EU-jäsenyydelle pyrittiin hillitsemään puhumalla EU-jäsenhakemukseen liitettävistä reunaehdoista, mitä ei lopulta neuvotteluissa käsitelty pysyvien poikkeuksien saamiseksi yleisiin jäsenyysehtoihin joidenkin muiden maiden tapaan. Kun neuvottelutulos valmistui, Väyrynen ryhtyi vastustamaan EU-jäsenyyttä ja erosi hallituksesta ryhtyäkseen presidenttiehdokkaaksi vuoden 1994 vaaleissa. Ehdokkuutta tavoittelivat myös Lapin läänin maaherra ja entinen oikeusministeri Hannele Pokka sekä Kainuun Sanomien päätoimittaja, entinen alivaltiosihteeri ja ulkoasiainministeri Keijo Korhonen, joka lupasi presidentiksi päästyään estää EU-jäsenyyden. Korhonen ei lähtenyt keskustan esivaaliin Väyrysen takia, mutta hän lähti omalla listalla presidenttiehdokkaaksi.
Aho pysyi Väyrysen ja Korhosen presidenttiehdokkuuksista huolimatta EU-linjalla ja hankki EU-neuvottelujen loppuunviejäksi ja Väyrysen seuraajaksi ulkoasiainministeriksi MTK:n puheenjohtajan Heikki Haaviston, joka veikin EU-neuvottelut loppuun. Toisena vaihtoehtona olisi ollut se, että kokoomus olisi kaatanut hallituksen ja olisi muodostettu sosiaalidemokraattien ja kokoomuksen hallitus, missä keskusta ei olisi voinut vaikuttaa EU-jäsenyysneuvottelun maatalousratkaisun tuloksiin. Aho oli valmis vastustamaan EMU-jäsenyyttä, mutta sekin hyväksyttiin samasta syystä.
Kevättalvella 1996 Aho esitteli Keskustan työreformia, joka korosti työehtosopimusten joustoa esittämällä paikallista sopimista. Työreformin suunnittelua varten perustettiin neljä työryhmää. Työryhmiä johtivat Seppo Kääriäinen, Olavi Ala-Nissilä, Maria-Kaisa Aula ja Matti Vanhanen. Kääriäinen esitteli työreformia Kouvolan puoluekokouksessa vuonna 1998.
Aho toimi puheenjohtajana vuoteen 2002 saakka ja ilmoitti kansanedustajuudesta luovuttuaan, että julkisen viran hakeminen oli poissuljettu.
Aho toimi Suomen Hiihtoliiton puheenjohtajana vuosina 1996–2000.
Presidenttiehdokas
Vuoden 2000 presidentinvaaleissa Aho oli Tarja Halosen vastaehdokkaana vaalien toisella kierroksella, jolla hän korosti perinteisiä perhearvoja ja keskustalaista perhepolitiikkaa. Aho sai toisella kierroksella 48,4 prosenttia äänistä. Vaalien jälkeen hän johti lokakuusta 2000 alkaen Yhdysvalloissa Harvardin yliopistossa viikoittaista opintoryhmää, jossa käsiteltiin Euroopan unionia ja sen poliittisia ja taloudellisia vaikutuksia kansainvälisiin suhteisiin. Hän palasi Suomeen kesäkuussa 2001.
Ylen vuonna 2008 teettämässä kyselyssä mieluisista ja epämieluisista presidenttiehdokkaista vuoden 2012 presidentinvaaleihin Aho nimettiin kaikkein epämieluisimmaksi ehdokkaaksi.
Kansanedustajuuden jälkeen
Aho toimi Sitran yliasiamiehenä heinäkuusta 2004 marraskuuhun 2008. Sitran hallitus oli yksimielisesti esittänyt tehtävään taloustieteilijä Bengt Holmströmiä. Hän on esitellyt rakennemuutosajatuksia muun muassa Elinkeinoelämän valtuuskunnan julkaisuissa.
Sitran jälkeen hän toimi vuoden 2009 alusta Nokian yhteistyösuhteista ja yhteiskuntavastuusta vastaavana johtajana. Samalla hänestä tuli Nokian johtokunnan jäsen Veli Sundbäckin jäädessä eläkkeelle. Hän luopui Nokian johtokunnan tehtävästä, kun hänet nimitettiin Harvardin yliopiston Kennedy Schoolin senior fellow -tehtävään. Aho aikoi edistää tutkimusta siitä, miten valtion rooli muuttuu hyvinvoinnin ja globaalin kilpailukyvyn ylläpitämisessä. Hän oli siinä vuosina 2012-2014.
Aho on toiminut Teknologiateollisuus ry:n hallituksessa varapuheenjohtajana. Vaasan yliopisto nimitti Ahon vuonna 2006 hallintotieteiden kunniatohtoriksi.
Toimittaja Risto Uimonen on julkaissut kirjan Pääministerin puhuva pää (WSOY 2011), jota varten hän haastatteli myös Ahoa. Kirjassa Aho sanoo, että media on "väliaine", joka on "kansan ja päättäjien välillä". Median logiikka on hänen mielestään ongelmallinen päättäjille, koska se kiinnittää huomioita seikkoihin, joilla ei Ahon mielestä ole asian kannalta ratkaisevaa merkitystä. "Alussa suosio ja positiivinen julkisuus kulkevat käsi kädessä. Kun lakipiste on saavutettu, julkisuus tuhoaa mielellään ilmiön”, Aho sanoo kirjassa.